hejsa jeg har prøvet at tvinge hende til at drikke dog uden held. jeg har købt mash til at blande i hendes krybbefoder så der bare kommer lidt væske indenbords. hun fik en sprøjte med binyrebark hormon i går og derefter var hun helt frisk og både spiste og drak dog har virkningen fortaget sig igen og nu er vi tilbage på kun at spise krybbefoder. håber på hurtigt svar på blodprøven så vi kan få en afklaring.. opdatere når jeg ved mere så andre også kan få glæde af tråden hvis det er mvh louise
Du kan evt. prøve at blande æblejuice i hendes drikkevand.
vi havde et tilfælde af leversvigt i sommer - symptomer: hesten er meget svag, er gul i tandkød og det hvide i øjnene.. hesten stiller sig an til at tisse, men kan enten ikke eller der kommer meget lidt, meget gult tis ud.. Min dyrlæge kunne give mig svar på levertallene samme dag, de havde taget blodprøver. og det er vigigt for dyrlægen at vide, mine dyrlæger ville ikke give nogen form for medicin eller smertestillende før de kendte resultatet på lever og nyretal, da dette belaster lever og nyrer yderligere. Vores var meget hårdt ramt, faktisk stod jeg og overvejede en aflivning.. jeg kunne heller ikke få ham til at drikke.. som en sidste udvej valgte jeg at give ham drop (det kostede ca. 800,- og oven i div undersøgelser, blodprøver samt besøg af dyrlægerne var det jo en dråbe) Han fik først 12 l drop med tilsatte vitaminer og salt.. det gav synlig bedring i løbet af 10 minutter,han tissede meget og livede meget op (dejligt at se - men sådan en dropbehandling på en lille welsh pony tager 1½ - 2 timer, så vi havde vores hyr med at holde ham stille under behandlingen   ) Jeg valgte at han fik endnu en drop behandling - 12 l saltvand dagen efter.. han havde det egentligt fint, men bare for at være sikker.. har stor respekt for dehydrering og jeg syntes ikke at han gik nok til vandet selv. Ponyen lever i bedste velgående i dag 8 måneder efter - så mit råd er at du skal ikke give op.. men tal med din dyrlæge om muligheden for at give hesten drop (om det er lever eller nyresvigt er væske alt afgørende) Og et sidste godt råd er at tjekke dine marker og dit hø/wrap - leversvigt kan komme af en forgiftning (eg, brandbægre mv.) I mit tilfælde havde jeg ingen anelse om hvad der havde startet forgiftningen.. ponyen var nemlig smuttet ud fra marken og havde været på besøg bla i flere naboers haver.. God bedring med hesten!
hejsa så er der svar fra blodprøverne og lever og nyrer tallende er skyhøje, så enten er det en forgiftning eller en tumor. da der ikke er noget i høet eller i foderet og marken er jordfold, og den anden hest som er altædende ikke fejler noget tror jeg ikke det er forgiftning. der var heller ingen tegn på infektioner. da hesten stadig spiser og drikker men ellers ikke ser rask ud fortsætter vi behandlingen med antibiotika indtil mandag hvor der skal være en væsentlig forbedring ellers tror jeg den bliver aflivet. kristina: hvor lang tid gik der før jeres pony var helt rask og hvornår foretog den gule farve sig? og har den efterfølgende nogen følge symptomer? mvh louise
den gule farve fortog sig i løbet af 48 timer fra han fik 1. drop. Han havde nogle ret skrappe efter veer, når leveren har svigtet er der for mange urenheder i blodet og de skal ud - det kom de ved ham gennem huden hvor den er mest sart - ved ham hans 3 hvide sokker og på mulen ved blissen, som var store væskende sår. Da dette stod på i sommerperioden holdt vi ham inde da solens sråler ikke anbefales til heste med leverproblemer. Han stod inde i 10-14 dage, hvorefter han begyndte at komme ud først et par timer om natten, så hele natten og derefter på overskyede dage.. efter 5 uger gik han ude sammen med de andre igen.. i dag 8 måneder efter kan man kun se det på hans hove, der har nogle grimme rander fra dengang.. men hovene vokser fint ud og hornet over randerne ser super fint ud. Jeg kan forresten anbefale flydende aloevera til sårene - det var det eneste der lindrede for vores pony, og så kan det sprayes på. Jeg må endnu engang opfordre dig til at sætte hesten på en gang drop - det gør simpelthen underværker og da det ikke lyder helt så akut med din hest kunne en enkelt gang væske måske give den lysten til at drikke igen. God bedring!
dyrlægen mente ikke at drop ville have en effekt nu hvor hun går fint til vandet, ellers var det også en af mulighederne, dog med indlæggelse.. du siger at den gule farve fortog sig efter 48 timer, det er nu 3 dage siden at hun startede med at drikke og hun er ligeså gul som hun hele tiden har været. hmm tror det ender med en aflivning, hvilket også er dyrlgens mening hvis den ikke er bedre på mandag. hader ventetider mvh louise
så har dyrlægen lige været her. hoppen er i bedring, men desværre gul i slimhinderne hvilket kan tyde på at leveren stadig ikke fungere optimalt. derudover er den pludselig meget hævet i alle 4 ben. så nu får hun endnu en antibiotika kur for at undgå infektioner samt en sprøjte binyrebark homon til benene. når så kuren er ovre skal vi tage blodprøver igen for at se om levertallene er bedre eller det samme, og så bliver konklusionen derefter. det skal siges at hun er meget frisk og ingen tegn viser på smerte. så leveviljen er der;) mvh louise
hvor længe kan en lever egentlig have været i uorden før den står af? det er fordi hun jo egentlig hver sommer har reageret med muk på de ben hvor der er sokker og meget slem solskoldning på mulen på trods af solcreme. kan det betyde at den i flere år har været svækket, men først nu viser sig tydeligt?? mvh louise
så er der kommet svar på de nye blodprøver og leveren er regenereret så alle tal er i fineste orden. dyrlægen er i chock da hun ikke spåede den mange overlevelseschancer;) men en dejlig opdatering herfra mvh louise